CELEX: 32019R0924
Language: bg
Date: 2019-06-03 00:00:00
Title: Регламент за изпълнение (ЕС) 2019/924 на Комисията от 3 юни 2019 година относно класирането на някои стоки в Комбинираната номенклатура

6.6.2019   
               
               
                  BG
               
               
                  Официален вестник на Европейския съюз
               
               
                  L 148/10
               
            
         РЕГЛАМЕНТ ЗА ИЗПЪЛНЕНИЕ (ЕС) 2019/924 НА КОМИСИЯТА
         от 3 юни 2019 година
         относно класирането на някои стоки в Комбинираната номенклатура
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (1), и по-специално член 57, параграф 4 и член 58, параграф 2 от него,
         като има предвид, че:
         
                     (1)
                  
                  
                     С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87 на Съвета (2), е необходимо да се приемат мерки относно класирането на стоките, посочени в приложението към настоящия регламент.
                  
               
                     (2)
                  
                  
                     С Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.
                  
               
                     (3)
                  
                  
                     В съответствие с тези общи правила стоките, описани в колона 1 от таблицата в приложението, следва да бъдат класирани в кода по КН, посочен в колона 2, на основание на посоченото в колона 3 от същата таблица.
                  
               
                     (4)
                  
                  
                     Целесъобразно е да се предвиди обвързващата тарифна информация, която е издадена по отношение на обхванатите от настоящия регламент стоки и която не е в съответствие с него, да може да продължи да се ползва от титуляря за известен срок по силата на член 34, параграф 9 от Регламент (ЕС) № 952/2013. Този срок следва да бъде три месеца.
                  
               
                     (5)
                  
                  
                     Мерките, предвидени в настоящия регламент, са в съответствие със становището на Комитета по Митническия кодекс,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
         
         
            Член 2
            Обвързващата тарифна информация, която не е в съответствие с настоящия регламент, може да продължи да се ползва по силата на член 34, параграф 9 от Регламент (ЕС) № 952/2013 за срок от три месеца от датата на влизане в сила на настоящия регламент.
         
         
            Член 3
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 3 юни 2019 година.
            
               
                  За Комисията,
               
               
                  от името на председателя,
               
               Stephen QUEST
               
                  Генерален директор
               
               
                  Генерална дирекция „Данъчно облагане и митнически съюз“
               
            
         
         
            (1)  ОВ L 269, 10.10.2013 г., стр. 1.
         
            (2)  Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (ОВ L 256, 7.9.1987 г., стр. 1).
      
      
         
            ПРИЛОЖЕНИЕ
            
                        Описание на стоките
                     
                     
                        Класиране
                        (Код по КН)
                     
                     
                        Основания
                     
                  
                        (1)
                     
                     
                        (2)
                     
                     
                        (3)
                     
                  
                        Изделие (т.нар. „кутия за оптични влакна с конектори“) с цилиндрична форма, приблизително с диаметър 140 mm и височина 400 mm. Теглото на изделието е приблизително 2,5 kg. То е изработено основно от пластмаса, като някои дребни елементи (скоби и винтове) са от метал.
                        Основата на изделието е снабдена с четири входни отвора за кабели. Когато изделието е напълно сглобено, основата се прикрепя към цилиндричния пластмасов капак на изделието чрез отделяема кръгла закопчалка.
                        Отвътре има сплайс касета, изработена от пластмаса и прикрепена към основата на изделието. Касетата има специфични вдлъбнатини за напасване на оптичните влакна /оптичните кабели и е снабдена с конектори.
                        Цялото изделие е предназначено за съхранение на оптични влакна/оптични кабели и може да се използва в различни видове мрежи.
                        
                            (*1) Вж. изображенията.
                     
                     
                        8536 70 00 
                     
                     
                        Класирането се определя от общи правила 1 и 6 за тълкуване на Комбинираната номенклатура, забележка 7 към глава 85 и от текстовете на кодове по КН 8536  и 8536 70 00 .
                        Класирането в код по КН 8536 90 10  се изключва, тъй като този код обхваща „свръзки и контактни елементи за проводници и кабели“, т.е. електрически апарати за електрическо свързване. Разглежданото изделие е кутия с конектори за оптични влакна, снопове от оптични влакна или оптични кабели и не притежава електрическо свързване.
                        Изделието има характеристиките на конектори за оптични влакна, за снопове от оптични влакна или за оптични кабели, които служат само за механично напасване на краищата на оптичните влакна в системи с цифрови линии (вж. също Обяснителните бележки към Хармонизираната система за позиция 8536 , част IV).
                        Следователно, предвид характеристиките му, изделието трябва да бъде класирано в код по КН 8536 70 00  като „конектори за оптични влакна, снопове или кабели от оптични влакна“.
                     
                  
               (*1)  Изображенията са само за информация.